劉策 (萬曆進士)

劉策（），字愚靖《萬曆二十九年辛丑科進士登科錄》：劉策 貫山東濟南府武定州軍籍，州學增廣生，治《易經》，字愚靖，行二，年二十四，八月二十一日生。曾祖昇，祖希周，父應選，母王氏，具慶下，兄英，弟箴、筍、籝、𥵂、笏、筮，娶李氏。山東鄉試第四十四名，會試第二百五名。，號范董，山東濟南府武定州（今山東惠民縣）人，軍籍，明朝政治人物。

生平
萬曆二十八年（1600年）庚子科山東鄉試第四十四名舉人，二十九年（1601年）辛丑科進士《萬曆二十九年辛丑科進士履歷》：劉策，范董，易二房，戊寅八月二十一日生。武定州人，庚子四十四名，会二百五名，三甲八十名。刑部政，授孟津知縣，癸卯丁憂，丙午補卢氏知县，庚戌行取考选，壬子授四川道御史，管芦沟桥，管节慎库，巡视太仓银库，甲寅宣大巡按，养病，戊午升河南付使，己未致仕，辛酉起河南付使，本年升尚寶司少卿，本年升都察院右佥都御史、巡抚山西，升戎政左侍郎，乙丑养病，本年为民，己巳起总督蓟辽右侍郎、右佥都，庚午革职。。刑部觀政，授河南府孟津縣知縣，三十一年丁憂。三十四年補盧氏縣，調保定府新城縣，三十八年行取考選，四十年擢為四川道監察御史，四十二年巡按宣大，陷入黨爭，稱病辭職。萬曆四十六年（1618年）秋，即家徙策為河南副使。策辭疾不赴。

天啓元年（1621年）春，起為河南副使、天津兵備，升尚寶司少卿。擢右僉都御史，巡撫山西。召入京，拜兵部右侍郎，協理戎政。天啓五年（1625年）冬，黨人劾其為東林黨遺奸，於是削籍。

崇禎二年（1629年）夏，起故官，兼右僉都御史，總督薊、遼、保定軍務。不久，後金由大安口入內地，劉策未能抵禦，被劾。祖大壽東潰，策偕孫承宗招使還。崇禎三年（1630年）正月，與總兵張士顯一同被逮問，論死，棄市。《明史》有傳。《明史·列傳248卷》6419-6420：劉策，字範董，武定人。萬曆二十九年進士。由保定新城知縣入為御史。疏劾太僕少卿徐兆魁，復力爭熊廷弼行勘及湯賓尹科場事。賓尹雖家居，遙執朝柄，嗾其黨逐攻者孫振基、王時熙。已而給事中劉文炳劾兩淮巡鹽御史徐縉芳，言策入葉向高幕，干票擬；策同官陳一元，向高姻親，顧權利。時策按宣、大，疏言：「文炳為湯賓尹死友，代韓敬反噬。昔年發奸如振基、時熙輩，今皆安在？」向高亦以策無私交，為辨雪。文炳、策屢疏相詆，南京御史吳良輔言：「文炳一疏而彈御史縉芳、一元、策及李若星，再疏而彈詞臣蔡毅中、焦竑及監司李維楨，他波及尚多。人才摧殘甚易。清品如策，雅望如竑，不免詆斥，天下寧有完人。」策復詆文炳倚方從哲為冰山，苟一時富貴，不顧清議。一元論銓政，嘗譏切向高，時按江西，見文炳疏，憤甚，遂揭文炳陰事。且曰：「向高行矣。今秉政者從哲，文炳鄉人，奴顏婢膝，任好為之。」御史馬孟楨亦言：「敬關節實真，既斥兩侍郎、兩給諫謝之矣。乃伉直之劉策，攻擊不休，而同發奸之張篤敬復驅除將及，何太甚也！」疏入，帝皆不省。策憤謝病去。時攻兆魁、廷弼、賓尹輩者，黨人率指目為東林，以年例出之外。至四十六年秋，在朝者已無可逐，乃即家徙策為河南副使。策辭疾不赴。天啟元年春，起天津兵備。擢右僉都御史，巡撫山西。召拜兵部右侍郎，協理戎政。五年冬，黨人劾策為東林遺奸，遂削籍。崇禎二年夏，起故官，兼右僉都御史，總理薊、遼、保定軍務。大清兵由大安口入內地，策不能禦，被劾。祖大壽東潰，策偕孫承宗招使還。明年正月與總兵張士顯並逮，論死，棄市。

家族
曾祖劉昇。祖劉希周。父劉應選，贈太仆少卿。母王氏。具慶下。

 延伸阅读 

参考

Category:萬曆二十八年庚子科山東鄉試舉人
Category:劉姓
Category:惠民人
Category:軍籍進士
Category:明朝直隸新城縣知縣
Category:明朝孟津縣知縣
Category:明朝盧氏縣知縣
Category:明朝四川道監察御史
Category:明朝河南按察司副使
Category:明朝山西巡撫
Category:明朝兵部侍郎
Category:明朝薊遼總督
Category:明朝被處決者